TQR โรดโชว์ออนไลน์ 3 ก.พ. โชว์ศักยภาพ “นายหน้าประกันภัยต่อ” พร้อมเทรด mai ไตรมาส 1
TQR โรดโชว์ออนไลน์ 3 ก.พ.นี้ โชว์ศักยภาพ "นายหน้าประกันภัยต่อ" ลุยเทรด mai ไตรมาส 1
27 ม.ค. 2564

บริษัท ที คิว อาร์ จำกัด (มหาชน) หรือ TQR เปิดเผยว่า บริษัทมีแผนจะเข้าระดมทุนในตลาดหลักทรัพย์ เอ็ม เอ ไอ (mai) ช่วงไตรมาส 1/2564 ด้วยศักยภาพเป็นนายหน้าประกันภัยต่อ (Reinsurance Broker) แบบครบวงจร ทั้งให้คำปรึกษา เจรจา จัดหาสัญญาประกันภัยต่อแบบสัญญาและแบบเฉพาะราย รวมถึงการวิเคราะห์และร่วมพัฒนากรมธรรม์รูปแบบใหม่ๆให้กับคู่ค้าบริษัทประกันภัย และ บริษัทรับประกันภัยต่อทั้งในประเทศและต่างประเทศ
ด้านนายชนะพันธุ์ พิริยะพันธุ์ ประธานเจ้าหน้าที่บริหาร TQR และคุณจิรยง อนุมานราชธน กรรมการผู้จัดการ บริษัท เจย์ แคปปิตอล แอดไวเซอรี จำกัด ในฐานะที่ปรึกษาทางการเงิน ร่วมกันนำเสนอข้อมูล เพื่อแนะนำรายละเอียดการดำเนินธุรกิจ กลยุทธ์การเติบโต และแผนขยายการลงทุนในอนาคต ในวันพุธที่ 3 กุมภาพันธ์ 2564 เวลา 14.00 – 15.30 น. สำหรับผู้ที่สนใจหุ้น IPO สามารถเข้าฟังทางระบบออนไลน์ได้ที่ Facebook Live : TQR.PCL
